To kampers karantene – NRK Fotball – Nyheter, tabeller og resultater
Bryne-trener Reine Almqvist er dømt til to kampers karantene av fotballforbundet.
Publisert 10.09.2002, kl. 21.21 Oppdatert 10.09.2002, kl. 22.48
Reine Almqvist fikk to kampers karantene etter at han beskyldte dommer Jon Skjervold for bevisst å dømme mot Bryne.
Det var etter eliteseriekampen mot Vålerenga forrige måned at Bryne-treneren beskyldte Skjervold for å ikke ha gjort jobben sin.
Han sa også at det ikke var første gangen han opplevde den slags med dommeren.
Skjervold skrev en rapport til Norges Fotballforbund (NFF) etter kampen, og ba om at de gikk videre med saken.
NFFs doms og sanksjonsutvalg valgte å gjøre det, og bestemte tirsdag at svensken må stå over to kamper, melder TV 2.